recursal/SuperWikiNEXT-32B huggingface dataset:
แผนภาพแสดงมุมต่าง ๆ ที่เกิดจากเข็มของนาฬิกาแอนะล็อกที่กำลังแสดงเวลา 2:20
**ปัญหามุมบนหน้าปัดนาฬิกา** เป็นปัญหาทางคณิตศาสตร์ชนิดหนึ่งที่เกี่ยวข้องกับการหามุมระหว่างเข็มบนหน้าปัดนาฬิกาแอนะล็อก ซึ่งมีสองเข็มได้แก่ เข็มสั้นแทนชั่วโมง และเข็มยาวแทนนาที

ปัญหาทางคณิตศาสตร์
------------------

ปัญหามุมบนหน้าปัดนาฬิกาเกี่ยวกับการวัดสองชนิดได้แก่ มุม และเวลา มุมโดยทั่วไปวัดจากขีดเลข 12 เวียนตามเข็มนาฬิกา ส่วนเวลาตามปกติก็ใช้พื้นฐานบนนาฬิกาสิบสองชั่วโมง

วิธีการที่จะแก้ปัญหาทำนองนี้คือการพิจารณาอัตราการเปลี่ยนแปลงของมุมในหน่วยองศาต่อนาที เข็มสั้นบนหน้าปัดสิบสองชั่วโมงตามปกติจะหมุนครบรอบ 360 องศาเมื่อครบ 12 ชั่วโมง (720 นาที) นั่นคืออัตรา 0.5 องศาต่อนาที ส่วนเข็มยาวจะหมุนครบรอบ 360 องศาใน 60 นาที นั่นคืออัตรา 6 องศาต่อนาที

### สูตรคำนวณมุมของเข็มสั้น

{\displaystyle \theta \_{\text{hr}}={\frac {1}{2}}M\_{\Sigma }={\frac {1}{2}}(60H+M)}
เมื่อ

* *θ* คือมุมในหน่วยองศาของเข็มสั้น วัดตามเข็มนาฬิกาจากตำแหน่ง 12 นาฬิกา (หรือ 0 นาฬิกา)
* *H* คือจำนวนชั่วโมงที่ผ่านไปตั้งแต่ 12 นาฬิกา
* *M* คือจำนวนนาทีที่ผ่านไปจากชั่วโมงเต็ม
* *MΣ* คือจำนวนนาทีที่ผ่านไปตั้งแต่ 12 นาฬิกา

### สูตรคำนวณมุมของเข็มยาว

{\displaystyle \theta \_{\text{min.}}=6M}
เมื่อ

* *θ* คือมุมในหน่วยองศาของเข็มยาว วัดตามเข็มนาฬิกาจากตำแหน่ง 12 นาฬิกา
* *M* คือจำนวนนาที

#### ตัวอย่าง

กำหนดเวลาให้ 5:24 มุมของเข็มสั้นในหน่วยองศาเท่ากับ

{\displaystyle \theta \_{\text{hr}}={\frac {1}{2}}(60\times 5+24)=162}
และมุมของเข็มยาวในหน่วยองศาเท่ากับ

{\displaystyle \theta \_{\text{min.}}=6\times 24=144}
### สูตรคำนวณมุมระหว่างเข็มทั้งสอง

{\displaystyle {\begin{aligned}\Delta \theta &=\left|\theta \_{\text{hr}}-\theta \_{\text{min.}}\right|\\&=\left|{\frac {1}{2}}(60H+M)-6M\right|\\&=\left|{\frac {1}{2}}(60H-11M)\right|\end{aligned}}}
เมื่อ

* *H* คือจำนวนชั่วโมง
* *M* คือจำนวนนาที

#### ตัวอย่าง

กำหนดเวลาให้ 11:8 มุมระหว่างเข็มทั้งสองในหน่วยองศาเท่ากับ

{\displaystyle {\begin{aligned}\Delta \theta &=\left|{\frac {1}{2}}(60\times 2-11\times 20)\right|\\&=\left|{\frac {1}{2}}(120-220)\right|\\&=50\end{aligned}}}
### เวลาใดบ้างที่เข็มทั้งสองทับกันพอดี

เวลาที่เข็มสั้นและเข็มยาวทับกันพอดี หมายถึง เวลาที่มุมของเข็มสั้นและเข็มยาวเท่ากันพอดี คำนวณได้จาก

{\displaystyle {\begin{aligned}\theta \_{\text{hr}}&=\theta \_{\text{min.}}\\\Rightarrow {\frac {1}{2}}(60H+M)&=6M\\\Rightarrow 11M&=60H\\\Rightarrow M&={\frac {60}{11}}H\\\Rightarrow M&=5.{\overline {45}}H\end{aligned}}}
*H* คือจำนวนชั่วโมงเป็นจำนวนเต็มตั้งแต่ 0 ถึง 11 ดังนั้นเราจะได้คำตอบว่าเวลาที่เข็มทั้งสองทับกันพอดีได้แก่ 0:00, 1:05.45, 2:10.90, 3:16.36, ฯลฯ (เวลา 0.45 นาทีมีค่าอย่างแม่นยำเท่ากับ 27.27 วินาที)

ดูเพิ่ม
-------

* ตำแหน่งนาฬิกา

แหล่งข้อมูลอื่น
---------------

* 
* - extensive clock angle analysis
* เก็บถาวร 2010-06-08 ที่ เวย์แบ็กแมชชีน
**บีรัม ดียุฟ** (เกิดวันที่ 2 กรกฎาคม ค.ศ. 1984) เป็นนักฟุตบอลชาวโกตดิวัวร์ ปัจจุบันเล่นให้กับสมุทรสาคร ซิตี้ ในไทยลีก 3

สโมสรอาชีพ
----------

### สุโขทัย

บีรัม ดียุฟ ย้ายมาร่วมสโมสรฟุตบอลจังหวัดสุโขทัยเมื่อฤดูกาล 2559 ภายหลังจากที่สระบุรี สโมสรเก่าของเขา ถูกยุบทีม เขาลงเล่นไทยลีกให้กับสุโขทัยนัดแรกเมื่อวันที่ 5 มีนาคม พ.ศ. 2559 นัดที่บุกไปแพ้ศรีสะเกษที่สนามศรีนครลำดวน 0-2 โดยลงมาเป็นตัวสำรองในนาทีที่ 40 แทนที่โกศวัต ว่องไวลิขิต ต่อมาวันที่ 3 เมษายน เขายิงประตูแรกของฤดูกาล ในนัดที่สุโขทัยบุกชนะสุพรรณบุรี 3-2 ที่สนามกีฬากลางจังหวัดสุพรรณบุรี จบฤดูกาล 2559 เขายิงให้กับสุโขทัย 15 ประตู แบ่งเป็นในลีก 12 ประตู และเอฟเอคัพ 3 ประตู

ต่อมาในฤดูกาล 2560 เขายิงประตูแรกในลีกเมื่อวันที่ 3 เมษายน นัดที่สุโขทัยบุกแพ้แบงค็อก ยูไนเต็ด 2-4 ที่ทรูสเตเดียม โดยในนัดนั้น เขายิงได้สองประตู สรุปแล้วในฤดูกาล 2560 เขายิงประตูในลีกได้ 8 ประตู และหมดสัญญากับสโมสรในฤดูกาลนั้น

### ชัยนาท ฮอร์นบิล

บีรัม ดียุฟ ย้ายเข้าร่วมสโมสรฟุตบอลชัยนาท ฮอร์นบิล เมื่อวันที่ 3 กุมภาพันธ์ พ.ศ. 2561 เขาลงเล่นนัดแรกให้กับชัยนาทเมื่อวันที่ 10 กุมภาพันธ์ ในนัดที่เปิดเขาพลองสเตเดียมเสมอสุพรรณบุรี 0-0 โดยเขาลงมาเป็นตัวสำรองในนาทีที่ 59 แทนที่บารมี ล้มวัฒนะ ต่อมาวันที่ 9 มีนาคม เขายิงประตูแรกกับชัยนาท นัดที่เปิดบ้านแพ้โปลิศ เทโร 2-4 ต่อมาในวันที่ 18 มีนาคม พ.ศ. 2561 เขายิงหนึ่งประตูในนัดที่ชัยนาทบุกไปเสมอแอร์ฟอร์ซ เซ็นทรัล ที่สนามธูปะเตมีย์ 2-2 และในวันที่ 28 มีนาคม บีรัมทำสองประตูในนัดที่บุกไปชนะเชียงราย ยูไนเต็ด ที่สิงห์สเตเดียม 2-1

### ตราด

อ้างอิง
-------

1. ↑  "ศรีสะเกษ 2-0 สุโขทัย : กูปรีสอนเชิงน้องใหม่". คลังข้อมูลเก่าเก็บจากแหล่งเดิมเมื่อ 2017-05-20. สืบค้นเมื่อ 2018-03-16.
2. ↑  สุโขทัยเซอร์ไพรซ์บุกขย่มสุพรรณฯ 3-2
3. ↑  แข้งเทพเรียงหน้าหวดค้างคาว 4-2
4. ↑  "บิรัม" ลาสุโขทัยอีกราย
5. ↑  "บีรัม" เปิดตัวซบชัยนาท
6. ↑  ชัยนาทประเดิมเจ๊าสุพรรณบุรี 0-0
7. ↑  ชัยนาทบุกเจ๊าแอร์ฟอร์ซระทึก 2-2
8. ↑  Goal Thailand (28 มีนาคม 2018). "บิรัมเหมาสอง! ชัยนาทคว้าชัยนัดแรกบุกเฉือนเชียงราย 2-1". สืบค้นเมื่อ 28 มีนาคม 2018.

*
*สำหรับแวมไพร์ที่หมายถึง ผีตามความเชื่อของชาวยุโรปยุคกลาง ดูที่: แวมไพร์*

**ค้างคาวแวมไพร์** หรือ **ค้างคาวดูดเลือด** (อังกฤษ: Vampire bat) เป็นค้างคาวกลุ่มหนึ่งที่มีถิ่นกำเนิดในทวีปอเมริกาใต้และอเมริกากลาง มีพฤติกรรมดูดเลือดสัตว์ชนิดอื่นเป็นอาหาร จากพฤติกรรมของมันทำให้ได้ชื่อว่าเป็นค้างคาวแวมไพร์ หรือค้างคาวดูดเลือด เหมือนแวมไพร์ ในความเชื่อของชาวยุโรปยุคกลาง

ค้างคาวแวมไพร์ เป็นค้างคาวขนาดเล็กมีทั้งหมด 3 ชนิด ใน 3 สกุล จัดอยู่ในวงศ์ค้างคาวจมูกใบไม้โลกใหม่ (Phyllostomidae)  เป็นค้างคาวที่ถือกำเนิดขึ้นมาเมื่อ 26 ล้านปีก่อน โดยมีความสัมพันธ์กับค้างคาวกินแมลง มีพฤติกรรมอาศัยอยู่รวมกันเป็นฝูงขนาดใหญ่ในถ้ำในป่าดิบ ออกหากินในเวลากลางคืน โดยจะกินแต่เพียงเลือดของสัตว์เลือดอุ่นขนาดใหญ่กว่าเป็นอาหารเท่านั้น (บางชนิดจะกินนกเป็นอาหาร)  โดยมีฟันแหลมคมซี่หน้าคู่หนึ่งกัด โดยมากสัตว์ที่ถูกดูดกิน จะเป็นปศุสัตว์ เช่น หมู หรือวัว เป็นต้น ซึ่งสายตาของค้าวคาวแวมไพร์จะมองเห็นเป็นภาพอินฟาเรด จากความร้อนของอุณหภูมิในร่างกายของเหยื่อ ทำให้มองเห็นในเวลากลางคืนได้ดีมาก และเป็นตัวนำไปสู่การเลือกตำแหน่งที่กัด ซึ่งจะเป็นอวัยวะส่วนต่าง ๆ เช่น ใบหู, ข้อศอก หรือหัวนม และขณะที่กัด ด้วยความคมของฟันประกอบกับมักจะกัดในเวลาที่เหยื่อนอนหลับ ทำให้เหยื่อไม่รู้ตัว และขณะที่ดูดเลือดอยู่นั้น ค้างคาวจะขับปัสสาวะไปด้วย เนื่องจากจะดูดเลือดในปริมาณที่มาก ทำให้ไม่สามารถบินได้ โดยปริมาณเลือดที่ค้างคาวดูดไปนั้น หากคำนวณว่าดูดเลือดหมูทุกคืน ภายในเวลา 5 เดือน จะมีปริมาณเท่ากับน้ำหนัก 5 แกลลอน ซึ่งเลือดที่ไหลออกมานั้นจะไหลผ่านลิ้นของค้างคาวที่มีร่องพิเศษช่วยให้เลือดไหลผ่านหลอดเลือดฝอยได้โดยง่าย และในน้ำลายค้างคาวจะมีเอนไซม์ทำให้เลือดไม่แข็งตัว

ซึ่งค้างคาวแวมไพร์ก็อาจดูดเลือดมนุษย์ได้ด้วยเช่นกันในเวลาหลับ และถึงแม้จะน่ากลัว แต่ค้างคาวแวมไพร์ก็มีความผูกพันกับลูก พ่อและแม่ค้างคาวจะเลี้ยงดูลูกค้างคาวที่ยังบินไม่ได้นานถึง 9 เดือน โดยจะนำเลือดที่ดูดเหลือกลับมาฝาก และฝากไปยังค้างคาวตัวอื่น ๆ ในฝูงที่หากินได้ไม่อิ่มพอด้วย นอกจากนี้แล้ว ค้างคาวแวมไพร์ยังเป็นพาหะนำโรคกลัวน้ำ หรือโรคพิษสุนัขบ้า ที่ทำให้มีผู้เสียชีวิตได้ด้วย

อ้างอิง
-------

1. 1 2  จาก itis.gov (อังกฤษ)
2. ↑  Greenhall, Arthur M. 1961. *Bats in Agriculture*. A Ministry of Agriculture Publication. Trinidad and Tobago.
3. 1 2 3  "ค้างคาวแวมไพร์" เจ้าอยู่ได้อย่างไร ถ้าแค่ดูดเลือดเพียวๆ !? จากผู้จัดการออนไลน์
4. ↑  *Bats - Winged Wizards of the Night*, สารคดีทาง TTV: พุธที่ 10 ตุลาคม พ.ศ. 2555
5. ↑  เก็บถาวร 2012-05-11 ที่ เวย์แบ็กแมชชีน ค้างคาวดูดเลือดถล่มเปรู แพร่โรคกลัวน้ำ ตายแล้ว 4 จากเอ็มไทย
ร

คอมมอนส์ มีภาพและสื่อเกี่ยวกับ:  
**ค้างคาวแวมไพร์**

แหล่งข้อมูลอื่น
---------------

* Schutt, W.A. Jr. "Dark Banquet" เก็บถาวร 2007-02-05 ที่ เวย์แบ็กแมชชีน a website devoted to the biology of blood feeding creatures.
* Bat Conservation International a website devoted to the education, conservation and study of bats.


วิกิสปีชีส์มีข้อมูลภาษาอังกฤษเกี่ยวกับ ***Desmodontinae***
ฆวน เด เอร์เรรา
**ฆวน เด เอร์เรรา** (สเปน: *Juan de Herrera*; พ.ศ. 2073 - พ.ศ. 2136) เป็นสถาปนิกและนักคณิตศาสตร์ชาวสเปน

เอร์เรราเป็นสถาปนิกที่ได้รับการอ้างถึงมากที่สุดในราชอาณาจักรสเปนช่วงคริสต์ศตวรรษที่ 16 เป็นผู้นำแนวทางการออกแบบของยุคฟื้นฟูศิลปวิทยาไปสู่จุดสูงสุดในสเปน ชื่อของเขาได้รับการนำไปเป็นชื่อเล่นของโบสถ์ซานโลเรนโซว่า "เอร์เรเรียโน" (Herreriano) รูปแบบสถาปัตยกรรมที่เขาสร้างขึ้นได้รับการยอมรับว่าเป็นตัวแทนของยุคพระเจ้าเฟลิเปที่ 2 และบรรพบุรุษชาวออสเตรียของพระองค์

เอร์เรรามีความสนใจที่หลากหลายตามลักษณะของปราชญ์ในยุคฟื้นฟูศิลปวิทยา หนึ่งในวิชาความรู้ที่เขามีความเชี่ยวชาญมากที่สุดคือ หลักการของรูปทรงและคณิตศาสตร์ (Geometry and Mathematics) เขาได้เข้าร่วมให้การสนับสนุนกองทัพของจักรพรรดิชาลส์ที่ 5 ในการทำสงครามกับเยอรมนี อาณาจักรฟลันเดอส์ และอิตาลี

ฆวน เด เอร์เรรา จบการศึกษาจากมหาวิทยาลัยบายาโดลิดใน ค.ศ. 1548 เขาเริ่มทำงานในฐานะสถาปนิกใน ค.ศ. 1561 โดยทำงานในโครงการพระราชวังแห่งเมืองอารังฆูเอซ (Royal Palace of Aranjuez)

ในการสร้างโบสถ์บายาโดลิด ในปี ค.ศ. 1563 เขาได้ทำงานร่วมกับฆวน เบาติสตา เด โตเลโด ค.ศ. 1562 นอกจากนี้เอร์เรราได้เขียนตำราเกี่ยวกับดาราศาสตร์ขึ้นเช่นกัน (Libro del saber de astronomía) หลังจากการเสียชีวิตของฆวน เบาติสตา ใน ค.ศ. 1567 เอร์เรราก็ได้เข้าทำการสานงานต่อในโครงการทั้งหมด หลายโครงการได้มีการปรับเปลี่ยนไปสู่รูปแบบที่เอร์เรรา นิยมชมชอบ และได้มีการทดลองสร้างรูปแบบใหม่ ๆ ที่เป็นแบบเรียบง่าย (sober style) แตกต่างจากสถาปัตยกรรมที่อยู่ในยุคนั้น ๆ โดยมีหลักการอยู่ที่ความเป็นอันหนึ่งอันเดียวของเส้นนอนที่หนักแน่นและการใช้วัสดุแท้ (nude use of materials) ไม่มีการตกแต่งบนตัววัสดุ

เขาได้ทำการออกแบบรูปด้านทางตะวันตกใหม่ทั้งหมด และได้คิคระบบหลังคาขึ้นใหม่ ซึ่งยังคงเป็นรูปแบบที่สถาปนิกชาวสเปนยังคงใช้มาทุกวันนี้

แผนผังของอาสนวิหารบายาโดลิดและหอจดหมายเหตุอินดีสได้รับการออกแบบโดยเอร์เรรา เขาเป็นสถาปนิกที่ออกแบบร่างของจัตุรัส[[ปลาซามายอร์]ที่โด่งดังในกรุงมาดริดอีกด้วย

* อารามเอลเอสกอเรียล โดยฆวน เบาติสตา เด โตเลโด และฆวน เด เอร์เรราอารามเอลเอสกอเรียล โดยฆวน เบาติสตา เด โตเลโด และฆวน เด เอร์เรรา
* โบสถ์บายาโดลิดโบสถ์บายาโดลิด


คอมมอนส์ มีภาพและสื่อเกี่ยวกับ:  
**ฆวน เด เอร์เรรา**
**ดิลิเชียส** (อังกฤษ: Delicious) เป็นเว็บไซต์สำหรับเก็บเว็บบุกมาร์ก เชื่อมยังกันในลักษณะเครือข่ายสังคมที่ได้รับความนิยมสูง เปิดบริการสิ้นปี พ.ศ. 2546 (ค.ศ. 2003) พัฒนาระบบโดยโจชัว สแคชเทอร์ (Joshua Schachter) บริษัทยาฮู!ได้ซื้อดิลิเชียสในวันที่ 9 ธันวาคม พ.ศ. 2548

คุณสมบัติ
---------

ลักษณะการทำงานคือ ผู้ใช้สามารถเก็บบุกมาร์กไว้บนอินเทอร์เน็ต เพื่อให้สามารถเรียกใช้ข้อมูลที่ไหนก็ได้ แตกต่างจากการเก็บบุกมาร์กธรรมดาที่เรียกใช้ได้เฉพาะเครื่องคอมพิวเตอร์นั้นๆ คุณสมบัติเด่นที่แตกต่างจากเว็บบุกมาร์กทั่วไปคือ มีการเชื่อมโยงรายชื่อบุกมาร์กเข้ากับบุกมาร์กของผู้ใช้รายอื่น ซึ่งทำให้รู้ว่าเว็บนั้นมีผู้ใช้กี่คนที่ได้ทำบุกมาร์กไว้ การทำงานของระบบจะสร้างจาวาสคริปต์ไว้ที่แถบบุกมาร์กของผู้ใช้ และเมื่อผู้ใช้ต้องการบันทึกหรือเรียกใช้บุกมาร์ก เพียงแค่กดปุ่มนั้นและบุกมาร์จะถูกเซฟอัตโนมัติเข้าสู่อินเทอร์เน็ต คุณสมบัติอื่นของดีลิเชียส คือความสามารถในการแท็กแต่ละบุกมาร์กเพื่อเป็นการจัดหมวดหมู่อัตโนมัติ และความสามารถในการฟีด ส่งข้อมูลบุกมาร์กล่าสุดเข้าสู่แหล่งข้อมูลอื่นเพื่อดูได้ว่าเว็บไหนกำลังเป็นที่นิยมที่มีผู้ใช้บันทึกมากที่สุด

การใช้งานเว็บทั้งหมดเป็นการใช้ฟรีโดยไม่ต้องเสียเงิน และผู้พัฒนาโปรแกรมที่ต้องการพัฒนาต่อสามารถดาวน์โหลดAPIได้ นอกจากนี้มีเว็บไซต์ de.lirio.us เปิดให้ใช้โดยเป็นเว็บโอเพนซอร์สของดีลิเชียส

ตัวอย่างผู้พัฒนา
----------------

* กูเกิลเดสก์ทอป (Google desktop) พัฒนาโดยบริษัทกูเกิล ใช้ข้อมูลที่ฟีดมาจากดีลิเชียส
* เว็บเบราว์เซอร์ฟล็อกก์ พัฒนาในปี 2548 ใช้งานเก็บบุกมาร์กและเรียกใช้ผ่านทางเว็บเบราว์เซอร์โดยตรง

อ้างอิง
-------

* ข่าวการซื้อดิลิเชียส

แหล่งข้อมูลอื่น
---------------

* เว็บไซต์ของ Delcious เก็บถาวร 2016-04-11 ที่ เวย์แบ็กแมชชีน
**กูไล** (อินโดนีเซีย: *gulai*) เป็นแกงรสเผ็ด มักปรุงกับเนื้อสัตว์ เช่น ไก่ เนื้อวัว เนื้อแกะ ปลา อาหารทะเล หรือผักเช่น ใบมันสำปะหลังและขนุนอ่อน น้ำแกงมักเป็นสีเหลืองเพราะเติมผงขมิ้น เครื่องแกงที่ใช้ ได้แก่ ขมิ้น ผักชี พริกไทยดำ ขิง ข่า พริกขี้หนู หัวหอม กระเทียม ยี่หร่า ตะไคร้ อบเชย ลูกผักชี ซึ่งตำให้ละเอียด และนำไปปรุงกับกะทิ พร้อมกับส่วนผสมหลัก

ความหลากหลาย
------------

กูไลเป็นอาหารที่เป็นที่นิยมชนิดหนึ่งในอินโดนีเซีย โดยเฉพาะในเกาะสุมาตรา เกาะชวา และคาบสมุทรมลายู จุดกำเนิดอยู่ที่สุมาตรา ซึ่งเป็นการนำแกงของอินเดียมาปรับปรุง กูไลยังพบในอาหารของชาวมีนังกาเบา อาเจะฮ์ และมลายู ซึ่งเป็นแกงน้ำข้น ส่วนกูไลในเกาะชวาน้ำแกงจะใสกว่า กูไลนิยมรับประทานกับข้าว แต่ถ้าเป็นกูไลแกะมักรับประทานกับโรตีจาไน ตัวอย่างกูไลแบบต่าง ๆ ได้แก่

* ไก่ มี เนื้อไก่ เครื่องในไก่ ไข่ต้ม
* เนื้อสัตว์ มีเนื้อแกะ เนื้อวัว
* เครื่องใน มี ตับ ม้าม ลำไส้ ผ้าขี้ริ้ว กระดูกอ่อน ไขกระดูก
* ปลาและอาหารทะเล มี ปลาสวาย ปลากะพง หัวปลากะพง ไข่ปลา ปลาดุก
* มังสวิรัตน์ เช่น ขนุนอ่อน ถั่ว ใบมันสำปะหลัง เต้าหู้ ลูกเนียง

อ้างอิง
-------

1. ↑  "Resep Gulai Ayam". คลังข้อมูลเก่าเก็บจากแหล่งเดิมเมื่อ 2016-06-21. สืบค้นเมื่อ 2012-10-31.
2. ↑  Kompas.com Gulai Kambing

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**กูไล**
เมื่อวันที่ 9 เมษายน ค.ศ. 2017 เจ้าหน้าที่ตำรวจของท่าอากาศยานนานาชาติโอแฮร์ใช้กำลังขับไล่ เดวิด เต๋า ซึ่งเป็นผู้โดยสาร ให้ออกจากเครื่องของยูไนเต็ดเอ็กซ์เพรส เที่ยวบินที่ 3411 หลังจากที่เขาปฏิเสธการออกจากเครื่องตามความประสงค์ของผู้จัดการ เขาส่งเสียงร้องในขณะที่เจ้าหน้าที่ลากเขาออกจากที่นั่ง และใบหน้าของเขากระแทกกับพนักพิงที่นั่งระหว่างการขัดขืน เจ้าหน้าที่จับแขนของเต๋าแล้วลากตัวไปตามทางเดินในเครื่องบิน ก่อนที่จะเผชิญหน้ากัน ผู้จัดการได้ยื่นข้อเสนอชดเชยให้สำหรับผู้โดยสารที่อาสาสละที่นั่ง ให้กับพนักงานสายการบินสี่คน ที่ต้องไปยังจุดหมายปลายทางคือท่าอากาศยานนานาชาติลุยส์วิลล์ แต่ไม่มีใครตอบรับ ผู้โดยสารสี่คนจึงถูกเลือกโดยไม่สมัครใจ ผู้โดยสารสามคนแรกยอมปฏิบัติตาม และเต๋า คือผู้ที่ถูกเลือกเป็นคนที่สี่

วิดีโออุบัติการณ์ดังกล่าวถูกบันทึกโดยผู้โดยสาร จนกลายเป็นไวรอลบนสื่อสังคมอย่างแพร่หลาย ส่งผลให้เกิดความไม่พอใจต่อยูไนเต็ดแอร์ไลน์อย่างรุนแรง (ยูไนเต็ดเอ็กซ์เพรสเป็นสายการบินในเครือยูไนเต็ดแอร์ไลน์ ซึ่งใช้ชื่อยี่ห้อและโลโก้ร่วมกัน) ผู้คนในสื่อสังคมจำนวนมากโดยเฉพาะในสหรัฐฯ จีน และเวียดนาม ได้เรียกร้องให้บอยคอตยูไนเต็ดแอร์ไลน์ และบางส่วนมองว่าการกระทำดังกล่าวต่อเดวิด เต๋า ซึ่งมีเชื้อสายจีนและเวียดนามนั้นอาจจะเป็นการเหยียดเชื้อชาติด้วย นักการเมืองในสหรัฐฯ ได้เรียกร้องให้มีการตรวจสอบอย่างเป็นทางการ รวมไปถึงประธานาธิบดีสหรัฐ ดอนัลด์ ทรัมป์ ได้วิพากษ์วิจารณ์ถึงยูไนเต็ดแอร์ไลน์ ว่ามีการบริการลูกค้าได้ "แย่มาก"

อ้างอิง
-------

1. ↑  Victor, Daniel; Stevens, Matt (April 10, 2017). "United Airlines Passenger Is Dragged From an Overbooked Flight". *The New York Times*. สืบค้นเมื่อ April 11, 2017.
2. 1 2  Wise, Alana; Shepardson, David (April 12, 2017). "United won't use police to remove overbooked passengers -CEO". Reuters. สืบค้นเมื่อ April 12, 2017.
3. ↑  Nguyen, Mai (April 12, 2016). "United Airlines incident sparks anger in Vietnam". *Reuters*. Global News. สืบค้นเมื่อ April 12, 2017.
4. ↑  "After United Controversy, Chinese Social Media Users Express Outrage". Kimberly Yam. The Huffington Post. April 11, 2017.
**SPOTLIGHT** เป็นซิงเกิลในปี พ.ศ. 2561 ของ บุรินทร์ บุญวิสุทธิ์ ซึ่งเป็นการปล่อยเพลงในรอบ 7 ปี ประพันธ์เนื้อร้องโดย บุรินทร์ บุญวิสุทธิ์, ชนกันต์ รัตนอุดม แต่งทำนองโดย Cesar B. de Guzman และเรียบเรียงโดย บุรินทร์ บุญวิสุทธิ์, กันต์ รุจิณรงค์ และกวิน อินทวงษ์ ออกจำหน่ายในวันที่ 1 กุมภาพันธ์ พ.ศ. 2561

โดยมีคอนเซ็ปต์ Less Is More (เลส อิส มอร์) มาจากการทำงานกว่า 17 ปีในวงการ บุรินทร์ เคยใช้เสียงกว่าร้อยเสียงในหนึ่งเพลง พอยิ่งทำก็ยิ่งรู้ ยิ่งต้องปรับปรุง เปลี่ยนแปลง และพัฒนาไปเรื่อยๆ จนคิดได้ว่าสิ่งที่น้อยลง อาจจะมากขึ้นในความรู้สึกก็ได้

ความพิเศษของเพลงนี้คือ บุรินทร์เลือกใช้วิธีการบันทึกเสียงด้วยระบบ Reel-to-Reel ซึ่งเป็นเทคนิคการอัดเสียงสมัยเก่าก่อนที่จะเปลี่ยนเป็นระบบดิจิทัลแบบทุกวันนี้ เพื่อให้เพลง Spotlight มีกลิ่นอาย Old School ตามสไตล์ที่เขาหลงใหลมากที่สุด

ในพาร์ตดนตรี บุรินทร์ได้ร่วมงานกับนักดนตรีและคนทำงานเบื้องหลังระดับโลกหลายคน เช่น นาธาน อีสต์, จูปิเตอร์, อีริก เฟอร์กูสัน และเบอร์นี กรันแมน ซึ่งทุกคนเคยสร้างผลงานร่วมกับศิลปิน เช่น ไมเคิล แจ็คสัน, สตีวี วันเดอร์ และ Daft Punk มาแล้ว

ส่วนของ MV บุรินทร์ได้ทำงานร่วมกับ Frank Knitty - อาร์ตไดเรกเตอร์ / แอนิเมเตอร์ ชาวฮอลแลนด์ ที่เคยได้ผลิตผลงานให้กับแบรนด์แฟชั่นระดับโลกมาแล้ว ซึ่งสำหรับ MV เพลงสปอตไลท์นี้ Frank ได้บินมาประเทศไทยเพื่อกำกับการถ่ายด้วยตัวเอง และยังได้ "แพทริเซีย กู๊ด" มาร่วมแสดง

การตอบรับ
---------

### ชาร์ต

| ชาร์ต (พ.ศ. 2561) | อันดับสูงสุด |
| --- | --- |
| อีเอฟเอ็ม ชาร์ต 100 ท็อป แอรเพลย์ | 51 |
| แคตเรดิโอ ชาร์ตท็อป 30 | 5 |
|

อ้างอิง
-------

1. ↑  เจ้าพ่อดิสโก้คัมแบ็ก! บุรินทร์ส่งเพลง Spotlight ต้อนรับการกลับมาในรอบ 7 ปี
2. ↑  EFM Top AirPlay 100 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันที่ 17 กุมภาพันธ์ 2561
3. ↑  Cat 30 อัพเดทเพลงชาร์ตประจำสัปดาห์ของแคทเรดิโอ 4 - 10 March 2018
**หลุยส์ อาร์มสตรอง** (อังกฤษ: Louis Armstrong) (4 สิงหาคม ค.ศ. 1901 - 6 กรกฎาคม ค.ศ. 1971) มีชื่อเล่นว่า "แซทช์โม" (อังกฤษ: Satchmo) หรือ ป็อปส์ (Pops) นักทรัมเป็ตและนักร้องเพลงแจ๊สชาวอเมริกัน

ประวัติ
-------

หลุยส์ อาร์มสตรอง เกิดที่เมืองนิวออร์ลีน รัฐลุยเซียนา ในย่านสลัมคนผิวดำ พ่อเป็นกรรมกร แม่เป็นแม่บ้านที่มีอาชีพเสริมเป็นโสเภณี โดยพ่อทิ้งครอบครัวไปตั้งแต่ยังเป็นทารก แม่ย้ายไปอยู่ย่านโสเภณี ได้ทิ้งเขาไว้ให้ย่าดูแล เติบโตมาด้วยการประทังชีวิตให้อยู่รอด หาเงินโดยการเป็นนักร้องวงประสานเสียงของเด็ก ๆ ได้ร้องเพลงตามที่สาธารณะ พออายุได้ 13 ปี ถูกจับตัวที่บ้านคุ้มครองเด็กเนื่องจากนึกคะนองยิงปืนขึ้นฟ้า ที่นี้เองทำให้เขาได้เรียนเป่าคอร์เน็ต (Cornet) ในวงดนตรีของบ้านคุ้มครองเด็ก

พอออกจากบ้านคุ้มครองเด็ก จึงตัดสินใจเอาดีทางด้านดนตรี โดยเวียนวนอยู่ในย่านเริงรมย์ในนิวออร์ลีน จนพบกับคิง โอลิเวอร์ (Joe "King" Oliver) นักคอร์เน็ตและหัวหน้าวงแจ๊สชื่อดัง โอลิเวอร์สนับสนุนเขาเป็นอย่างดีจนเมื่อโอลิเวอร์ย้ายไปชิคาโก จึงให้อาร์มสตรองเล่นทรอมโบนแทนในวงของเขา ในการดูแลของ คิด โอรี จนเมื่อในปี 2462 สถานเริงรมย์ในเมืองนิวออร์ลีนถูกทางการสั่งปิด อาร์มสตรองจึงหันมาเล่นดนตรีในเรือล่องแม่น้ำมิสซิสซิปปี จากนั้นโอลิเวอร์ชวนเขาไปร่วมวง"Creole Jazz Band" ของเขาที่เมืองชิคาโก 

ในช่วงปี พ.ศ. 2465 เขาเริ่มมีชื่อเสียงมากขึ้น และเขาได้อัดแผ่นเสียงครั้งแรกที่ชิคาโก จากนั้นปี พ.ศ. 2467 ย้ายไปนิวยอร์กร่วมกับวง "เฟล็ทเชอร์ เฮนเดอร์สัน ออร์เคสตรา" (Fletcher Henderson Orchestra) วงชั้นนำในยุคนั้น โดยเขาเปลี่ยนจากเล่นคอร์เน็ตเป็นทรัมเป็ต ปีต่อมาเขาได้กลับมายังชิคาโกกับวงของตัวเองที่ชื่อ "ฮ็อต ไฟว์" (Hot Five) โดยออกแผ่นเสียงกว่า 60 ซีรีส์ อย่างเช่น "Potato Head Blues", "Muggles" และ "West End Blues"

จนเมื่อเขาอายุ 30 ปลาย ๆ เริ่มมีปัญหาเรื่องนิ้วมือและริมฝีปาก ทำให้เขาหยุดเป่าทรัมเป็ตในปี พ.ศ. 2502 อาร์มสตรองหันมาพัฒนาความสามารถในการร้องเพลง จนเป็นนักร้องที่มีชื่อเสียง เขาได้ออกทัวร์เล่นดนตรีในยุโรป จนมีชื่อเสียงระดับโลกในยุคทศวรรษ 1950 เขามีเทคนิคการเปล่งเสียงเลียนเสียงเครื่องดนตรีที่เรียกว่า "สแก็ท" (Scat Vocal) เขายังได้แสดงภาพยนตร์ขนาดยาว มีผลงานยอดนิยมกว่า 50 เรื่อง จนได้ฉายาว่า "Ambassador Satch" ซึ่งก็โด่งดังกว่าเป็นนักร้องเสียอีก อาร์มสตรองเสียชีวิต ที่นครนิวยอร์กเมื่อวันที่ 6 กรกฎาคม พ.ศ. 2514 รวมอายุ 69 ปี ด้วยอาการหัวใจล้มเหลว 

ภายหลังการเสียชีวิต มีการสร้างสนามบินโดยใช้ชื่อเขาว่า "Louis Armstrong New Orleans International Airport" และมีการสร้างอนุสาวรีย์ที่สวนสาธารณะเพื่อรำลึกถึงเขาหลายแห่งในเมืองนิวออร์ลีนบ้านเกิดของอาร์มสตรอง

อ้างอิง
-------

1. ↑  Armstrong, Louis. *Satchmo: My Life in New Orleans*. ISBN 0-306-80276-7
**หลุยส์ ลาโน** (ฝรั่งเศส: *Louis Laneau*) เป็นบาทหลวงโรมันคาทอลิกชาวฝรั่งเศสสมาชิกคณะมิสซังต่างประเทศแห่งกรุงปารีส ซึ่งปฏิบัติหน้าที่มิชชันนารีในอาณาจักรอยุธยาในรัชสมัยสมเด็จพระนารายณ์มหาราช และได้ดำรงตำแหน่งประมุขมิสซังสยามเป็นองค์แรก

ประวัติ
-------

พระคุณเจ้าหลุยส์ ลาโน เป็นชาวเมืองมงดูบโล ราชอาณาจักรฝรั่งเศส ต่อมาได้รับศีลบวชเป็นบาทหลวงในคณะมิสซังต่างประเทศแห่งกรุงปารีส วันที่ 4 กรกฎาคม ค.ศ. 1669 ท่านได้รับสถาปนาเป็นมุขนายกเกียรตินามแห่งเมเตลโลโปลิสและประมุขมิสซังสยาม ในวันที่ 25 มีนาคม ค.ศ. 1674 จึงได้รับอภิเษกจากพระคุณเจ้าปีแยร์ ล็องแบร์ เดอ ลา ม็อต โดยมีพระคุณเจ้าฟร็องซัว ปาลูว์ เป็นผู้ร่วมอภิเษก ขณะดำรงตำแหน่งนี้ ท่านมีหน้าที่ดูแลมิสซังคาทอลิกทั่วทั้งอินโดจีนโดยมีศูนย์กลางที่กรุงศรีอยุธยา

นอกจากทำการประกาศข่าวดีแก่ชาวสยามแล้ว พระคุณเจ้าลาโนยังอภิบาลคริสต์ศาสนิกชนต่างชาติรวมทั้งชาวญวนและชาวญี่ปุ่นที่อาศัยในสยามขณะนั้น โดยได้รับการอุปถัมภ์อย่างดีจากสมเด็จพระนารายณ์ที่ได้พระราชทานที่ดินสร้างโบสถ์ สำนักมิสซัง และเซมินารี พระคุณเจ้าลาโนยังมีบทบาทสำคัญในการส่งเสริมให้สมเด็จพระนารายณ์ส่งคณะราชทูตไปฝรั่งเศส

หลังการปฏิวัติสยาม พ.ศ. 2231 พระคุณเจ้าลาโนและบรรดามิชชันนารีชาวฝรั่งเศสถูกทางการสยามจับกุมและคุมขังเพื่อเป็นตัวประกันต่อรองกับฝรั่งเศส และถูกปล่อยตัวในเดือนเมษายน ค.ศ. 1691 และถึงแก่มรณภาพที่กรุงศรีอยุธยาเมื่อวันที่ 16 มีนาคม ค.ศ. 1696

อ้างอิง
-------

เชิงอรรถ

1. 1 2 3  Catholic Hierarchy: "Bishop Louis Laneau, M.E.P." retrieved November 9, 2015
2. ↑  Thai Ministry of Foreign Affairs เก็บถาวร 2009-06-21 ที่ เวย์แบ็กแมชชีน
3. ↑  Catholic Encyclopedia
4. ↑  Catholic Encyclopedia
5. ↑  Smithies, p.8
6. ↑  Smithies, p.185

บรรณานุกรม

* Smithies, Michael, *Three military accounts of the 1688 revolution in Siam*, Orchid Press, Bangkok 2002, ISBN 974-524-005-2
* *Les Missions Etrangères. Trois siecles et demi d'histoire et d'aventure en Asie* Editions Perrin, 2008, ISBN 978-2-262-02571-7
**หลุยส์ เบิร์ต เมเยอร์** (12 กรกฎาคม ค.ศ. 1884 - 29 ตุลาคม ค.ศ. 1957) เป็นผู้อำนวยการสร้างภาพยนตร์ชาวแคนาดา-อเมริกันและเป็นผู้ร่วมก่อตั้งสตูดิโอภาพยนตร์เมโทร-โกลด์วิน-เมเยอร์ (เอ็มจีเอ็ม) ที่มีชื่อเสียงในปี ค.ศ. 1924 ภายใต้การบริหารของเมเยอร์ เอ็มจีเอ็มกลายเป็นสตูดิโอภาพยนตร์ที่มีชื่อเสียงที่สุดในอุตสาหกรรมภาพยนตร์ โดยรวบรวมนักเขียนบทภาพยนตร์ ผู้กำกับภาพยนตร์ และดาราฮอลลีวูดระดับชั้นนำไว้มากที่สุด

เมเยอร์เกิดในจักรวรรดิรัสเซียและเติบโตขึ้นมาอย่างยากจนในเซนต์จอห์น รัฐนิวบรันสวิก เขาลาออกจากโรงเรียนเมื่ออายุ 12 ปีเพื่อเลี้ยงดูครอบครัว และต่อมาย้ายไปบอสตันและซื้อโรงละครเล็ก ๆ ในเฮเวอร์ฮิลล์ แมสซาชูเซตส์ โดยตั้งชื่อว่า "Garlic Box" เขาได้ปรับปรุงและขยายโรงละครอื่น ๆ หลายแห่งในพื้นที่บอสตันซึ่งจัดไว้สำหรับผู้ชมที่มีฐานะทางสังคมสูง หลังจากขยายสาขาและย้ายไปลอสแองเจลิส เขาได้ร่วมงานกับผู้อำนวยการสร้างภาพยนตร์เออร์วิง ธาลเบิร์ก และพวกเขาสร้างภาพยนตร์หลายร้อยเรื่อง ซึ่งให้ทั้งสาระประโยชน์และความบันเทิง เมเยอร์ดูแลธุรกิจของสตูดิโอ เช่น การตั้งงบประมาณและการอนุมัติการสร้างภาพยนตร์ใหม่ ขณะที่ธาลเบิร์กดูแลงานสร้างทั้งหมด

ในช่วงที่เขาดำรงตำแหน่งอย่างยาวนานที่เอ็มจีเอ็ม เมเยอร์ได้สร้างทั้งศัตรูและเสียงชื่นชมมากมาย ดาราบางคนไม่ชอบความพยายามของเขาในการควบคุมชีวิตส่วนตัวของพวกเขา ในขณะที่คนอื่น ๆ มองว่าเขาเป็นเหมือนพ่อที่ทะเยอทะยาน เขาเชื่อมั่นในความบันเทิงที่เป็นประโยชน์และพยายามอย่างเต็มที่เพื่อค้นหานักแสดงหน้าใหม่และพัฒนาให้เป็นดาราดัง นอกจากนี้เขายังบังคับให้ดาราหญิงปฏิบัติตามด้วยการคุกคามการดำรงชีวิตของพวกเธอและล่วงละเมิดทางเพศ เช่น จูดี้ การ์แลนด์ ซึ่งเขาบังคับให้ควบคุมอาหาร เสพยา รวมถึงตารางการทำงาน

อ้างอิง
-------

1. 1 2  "Louis B. Mayer | The Canadian Encyclopedia". *www.thecanadianencyclopedia.ca*.
2. ↑  "Mayer, Louis B. (Louis Burt), 1885-1957". *LC Linked Data Service: Authorities and Vocabularies*. Library of Congress. เก็บจากแหล่งเดิมเมื่อ September 26, 2018. สืบค้นเมื่อ 26 September 2018.
3. ↑  McLean, Adrienne L. (ed.), *Glamour in a Golden Age: Movie Stars of the Nineteen Hundred and Thirties*. Rutgers University Press, 2011, p. 6.
**อุทยานประติมากรรมโลกฉางชุน** (จีน: 长春世界雕塑公园; พินอิน: *Chǎngchūn shìjiè diāosù gōngyuán*; อังกฤษ: Changchun World Sculpture Park) ตั้งอยู่ในเมืองฉางชุน มณฑลจี๋หลิน ประเทศจีน เป็นอุทยานที่รวบรวมงานศิลปะและประติมากรรมแบบตะวันออกและตะวันตก ที่จัดแสดงอยู่ในภูมิทัศน์ธรรมชาติและดำเนินกิจการเป็นสวนนันทนาการ ได้รับการรับรองว่าเป็นสถานที่ท่องเที่ยวระดับ AAAAA ในประเทศจีน และได้ชื่อว่าเป็นสวนที่มีผลงานประติมากรรมมากที่สุดในโลก คือมีมากถึง 400 ชิ้น จากศิลปิน 270 คน จาก 212 ประเทศทั่วโลก

ประวัติ
-------

สวนประติมากรรมโลกฉางชุน ก่อตั้งขึ้นในปี พ.ศ. 2544 และเปิดอย่างเป็นทางการในเดือนกันยายน พ.ศ. 2546 อุทยานครอบคลุมพื้นที่ 92 เฮกตาร์ (575 ไร่) รวมถึงทะเลสาบ 11 เฮกตาร์ (71.5 ไร่) ผสมผสานระหว่างภูมิทัศน์ทางธรรมชาติและภูมิทัศนทางวัฒนธรรม ด้วยแนวคิด "มิตรภาพ ความสงบสุข และฤดูใบไม้ผลิ" สวนแห่งนี้ผสมผสานวัฒนธรรมและศิลปะตะวันออก-ตะวันตกที่เป็นเอกลักษณ์

แนวคิดและโครงสร้าง
------------------

หอคอยประติมากรรมซึ่งสร้างจากแนวคิด "มิตรภาพ สันติภาพ และฤดูใบไม้ผลิ" ได้รับการออกแบบร่วมโดยปรมาจารย์ด้านประติมากรรมที่มีชื่อเสียงในประเทศจีน Ye Shan, Pan He, Cheng Yun Xian, Wang Keqing และ Cao Chunsheng สูง 29.5 เมตร (97) ฟุต) ประกอบด้วยรูปประติมากรรมนูนสูงหญิงสาว ดอกไม้ และนกพิราบแห่งสันติภาพ ล้อมรอบด้วยห้าทวีปห้ากลุ่มของรูปปั้นทองสำริดหล่อและรูปประติมากรรมนูนต่ำหินอ่อนสีขาว ได้รับรางวัลงานการจัดแสดงนิทรรศการผลงานประติมากรรมเมืองแห่งชาติครั้งที่สาม

อาคารพิพิธภัณฑ์ประติมากรรมฉางชุนซึ่งมีพื้นที่ 12,500 ตารางเมตร ตั้งอยู่ภายในสวน ในอาคารมีพื้นที่จัดแสดงนิทรรศการพิเศษ ซึ่งปัจจุบันจัดแสดงงานแกะสลักไม้ Conde ม้าอัฟริกาที่มีมนต์ขลังหลายร้อยชิ้นและประติมากรที่มีชื่อเสียงทั้งชาวจีนและต่างประเทศจำนวนมาก

นอกจากนั้นยังประกอบด้วยอาคารจัดแสดง 4 แห่งภายในสวนได้แก่ หอศิลป์ประติมากรรมฉางชุน, พิพิธภัณฑ์เว่ยเสี่ยวหมิง, พิพิธภัณฑ์ศิลปะแอฟริกันซงซานและฮั่นหรง และพิพิธภัณฑ์ศิลปะประติมากรรมฉางชุน

งานชิ้นสำคัญ
------------

* Cheng Yun-Xian's "Iron Horse Jin Ge"
* Chen Yun Gang's "Big East to go"
* French sculptor Rodin's "*The Thinker*"
* German sculptor Maisiya Si "safe"
* African Macond wood carving
* "fly"
* "Observer"
* "Nile"
* "Spring Love"
* "Sea Flowers"
* "Pangu"

อ้างอิง
-------

1. ↑  "长春世界雕塑公园正式更名为长春世界雕塑园-中国吉林网". *news.cnjiwang.com*. สืบค้นเมื่อ 2020-08-29.
2. 1 2  ""5 สวนประติมากรรมมีชื่อเสียงที่น่าสนใจรอบโลก"". *สยามรัฐ*. 2016-08-14.
3. ↑  "Visit China | Changchun World Sculpture Park". *China Tour* (ภาษาอังกฤษแบบอเมริกัน).
**สนธิสัญญาไม่รุกรานกันระหว่างจีน-โซเวียต** (อังกฤษ: Sino-Soviet Non-Aggression Pact จีน: 中蘇互不侵犯條約) ได้มีการลงนามเมื่อวันที่ 21 สิงหาคม ค.ศ. 1937 ระหว่างสาธารณรัฐจีนและสหภาพโซเวียต ระหว่าง สงครามจีน-ญี่ปุ่นครั้งที่สอง

เครื่องบินไอ-16 ซึ่งเป็นเครื่องบินรบหลักที่ใช้กันในกองทัพอากาศจีน และอาสาสมัครนักบินชาวโซเวียต
สนธิสัญญาดังกล่าวเป็นการเชื่อมความสัมพันธ์ระหว่างสาธารณรัฐจีน ซึ่งอยู่ภายใต้การปกครองของพรรคก๊กมินตั๋ง กับสหภาพโซเวียต หลังจากการเซ็นสัญญาเรียบร้อยแล้ว สหภาพโซเวียตได้ส่งเครื่องบินรบให้แก่รัฐบาลชาตินิยมจีนในปฏิบัติการเซท และให้ความช่วยเหลือทางเศรษฐกิจเพื่อลดปัญหาที่เกิดขึ้นจากการยึดครองของญี่ปุ่น ผู้นำจีน นายพลเจียงไคเช็คเชื่อว่านี่จะเป็นตัวบ่งชี้ว่าสหภาพโซเวียตเตรียมตัวจะมทำสงคราม อย่างไรก็ตาม เมื่อเวลาผ่านไป เขาก็รู้สึกตัวว่าสหภาพโซเวียตนั้นได้จำกัดการให้ความช่วยเหลือของตัวเอง รวมไปถึงไม่ได้เตือนจีนในกรณีการตกลงเป็นพันธมิตรกันอย่างเงียบๆ กับอังกฤษ ฝรั่งเศส และในภายหลัง คือ สหรัฐอเมริกา ซึ่งจะเป็นประโยชน์ต่อจีน ซึ่งจีนและญี่ปุ่นจะอ่อนแอลงกันทั้งคู่

สนธิสัญญาดังกล่าวยังเป็นการมุ่งความสนใจของสหภาพโซเวียตมาสนใจทางด้านแนวชายแดนตะวันออก ขณะที่นาซีเยอรมนีเตรียมทำสงครามกับสหภาพโซเวียต โดยเฉพาะอย่างยิ่ง หลังจากที่สนธิสัญญาความเป็นกลางโซเวียต-ญี่ปุ่นได้ลงนามไปแล้ว ทำให้ความสัมพันธ์ระหว่างจีนและนาซีเยอรมนีเลวร้ายลงไป และในที่สุดเยอรมนีก็ยุติ ความร่วมมือทางการทหารกับจีน ที่มีมาตั้งแต่ปี ค.ศ. 1911

สนธิสัญญาดังกล่าวนี้เป็นหนึ่งในสนธิสัญญาทางการทูตฉบับแรกๆ หลังจากจักรวรรดิจีนล่มสลาย และเป็นหนึ่งในเอกสารเบื้องต้นที่ชี้ถึงความร่วมมือกันระหว่างสหภาพโซเวียตและสาธารณรัฐประชาชนจีน สหภาพโซเวียต ในฐานะของผู้อัปถัมภ์ โดยเฉพาะอย่างยิ่ง ทางเศรษฐกิจ และจีนซึ่งเป็นรัฐบริวาร ซึ่งได้ลงเอยกันด้วยสนธิสัญญามิตรภาพจีน-โซเวียตแห่งปี ค.ศ. 1950

ดูเพิ่ม
-------

* สนธิสัญญามิตรภาพจีน-โซเวียต

อ้างอิง
-------

* Low,Alfred D.*The Sino-Soviet Dispute: An Analysis of the Polemics*.Madison, Jersey: FDU Press,1976.
* Lee, Chong-Sik.*Revolutionary Struggle in Manchuria: Chinese Communism and Soviet Interest, 1922-1945*.Berkley:U of CA Press,1983.
* Lawrance, Alan.*China Since 1919: Revolution and Reform, A Sourcebook*.New York: Routledge,2004.
* Garver, John W. "Chiang Kai-shek's Quest for Soviet Entry into the Sino-Japanese War." *Political Science Quarterly* 102, no. 102 (1987): 295-316.
**เท็ตสึยะ คากิฮาระ** (柿原 徹也かきはら てつや, 24 ธันวาคม 1982 -) เป็นนักพากย์ และนักร้องชายชาวญี่ปุ่น เกิดที่ประเทศเยอรมนี เป็นผู้อำนวยการและอยู่ในสังกัด Zynchro มีชื่อเล่นว่า **คักกี** (カッキー)

ประวัติ
-------

เกิดที่เมืองดึสเซิลดอร์ฟ ประเทศเยอรมนี เป็นลูกชายคนโตในพี่น้องสองคนที่เกิดจากพ่อแม่ชาวญี่ปุ่น เคยอยู่ที่ญี่ปุ่นเป็นเวลาหลายปีในสมัยอนุบาลและชั้นประถมศึกษาปีที่ 1 แต่ช่วงอื่นก็อาศัยอยู่ในเยอรมนีตลอดจนกระทั่งอายุ 18 ปีจึงมาอยู่ญี่ปุ่น ตอนที่อาศัยอยู่ที่เยอรมนีนั้นเขาเคยมีโอกาสได้ทำงานฝึกสอนในโรงเรียนอนุบาลเป็นเวลาหนึ่งปี  ในตอนนั้นเด็ก ๆ ไม่ยอมเชื่อฟังเขา แต่เมื่อลองเลียนแบบเสียงของตัวการ์ตูน พวกเขาก็ดูเหมือนจะเริ่มฟัง นี่เลยเป็นแรงบันดาลใจให้เขาสนใจอยากทำงานที่เกี่ยวข้องกับวัฒนธรรมอนิเมะที่ญี่ปุ่นเพื่อสามารถอวดไปทั่วโลกได้ จึงตั้งเป้าจะเป็นนักพากย์ และหลังจากจบการศึกษาจากโรงเรียนมัธยมอาซากะในจังหวัดไซตามะ ก็เข้าเรียนที่มหาวิทยาลัยกากุชูอิง ใน ระหว่างที่เรียนอยู่ก็ได้เข้าเรียนในแผนกนักพากย์ของอะมิวส์เมนต์โซโงงากุอิงไปด้วย จนในปี 2002 จึงได้เริ่มงานในฐานะนักพากย์

ใน 2007 เขาได้รับรางวัลนักแสดงหน้าใหม่จากงานเซยูอะวอดส์ครั้งที่ 1

อ้างอิง
-------

1. ↑  "柿原徹也のアニメキャラ・最新情報まとめ". アニメイトタイムズ. สืบค้นเมื่อ 2019-07-24.
2. ↑  "柿原徹也". *Excite News*. エキサイト株式会社. สืบค้นเมื่อ 2022-04-09.
3. ↑  "柿原徹也｜Talent｜Zynchro". สืบค้นเมื่อ 2023-03-11.
4. ↑  "ABOUT｜Zynchro". สืบค้นเมื่อ 2023-03-11.
5. ↑   *日経エンタテインメント! アニメSpecial 声優バイブル*. 日経BP. 2013. p. 106. ISBN 978-4-8222-7576-1.
6. ↑  "【Style of the PRINCE】第1回ゲスト：柿原 徹也さん Vol.2 - ページ2". Girls-Style. คลังข้อมูลเก่าเก็บจากแหล่งเดิมเมื่อ 2011-06-13. สืบค้นเมื่อ 2012-03-14.
7. ↑  *声優男子。*. ぴあ. 2015. p. 57. ISBN 978-4-8356-2450-1.*声優男子。*. ぴあ. 2015. p. 57. ISBN 978-4-8356-2450-1.
8. ↑  "和書". *声優グランプリ*. 主婦の友社 (2011年12月号): 65. 2012.
9. ↑  "第一回 声優アワード". 声優アワード. สืบค้นเมื่อ 2023-03-11.
**คุดทะราด** (อังกฤษ: yaws) เป็นโรคติดต่อเรื้อรัง มีอาการเป็นแผลตามผิวหนัง พบได้ทั่วร่างกาย เป็น ๆ หาย ๆ เกิดจากเชื้อแบคทีเรียที่มีชื่อว่า *Treponema pallidum pertenue* ระยะฟักตัวนานประมาณ 2 สัปดาห์ถึง 3 เดือน

ลักษณะอาการ
-----------

ภายหลังจากที่เชื้อโรคเข้าสู่ร่างกายทางบาดแผลแล้วประมาณ 3-6 สัปดาห์ จะเกิดโรคระยะแรกคือ มีตุ่มนูนคล้ายหูดที่ผิวหนัง ตุ่มนี้เรียกว่า ตุ่มแม่ (mother yaw) ต่อมาอีกหลายสัปดาห์หรือหลายเดือน ตุ่มนี้จะค่อย ๆ มีขนาดใหญ่ขึ้นเป็นตุ่มนูนแดง หรือเป็นแผล หรือโตคล้ายดอกกะหล่ำปลี ต่อมน้ำเหลืองซึ่งอยู่ในบริเวณใกล้แผลอาจจะอักเสบและบวมโต ในระยะแรกผู้ป่วยบางคนอาจมีอาการไข้ แผลคุดทะราดจะพบได้ทั่วร่างกาย มีตุ่มนูนและผิวหนังหนาขึ้น พบที่ฝ่ามือและฝ่าเท้า ทำให้เกิดอาการเจ็บปวดมากจนเดินหรือทำงานไม่ได้ ผู้ป่วยที่ไม่ได้รับการรักษาส่วนใหญ่จะหายเองได้ในระยะแรก มีประมาณร้อยละ 10 ที่ไม่หายและเข้าสู่ระยะหลังของโรค มีการทำลายของผิวหนังและกระดูก ทำให้เกิดความพิการ โรคคุดทะราดทั้งระยะแรกและระยะหลังอาจหายเอง และอาจกลับเป็นใหม่ได้

การติดต่อ
---------

เชื้อโรคคุดทะราด จะพบอยู่ตามบาดแผลที่ผิวหนัง หรืออยู่ที่เยื่อบุช่องปากและจมูกติดต่อได้โดยการสัมผัสกับน้ำเหลือง น้ำหนองที่บาดแผลคุดทะราดโดยตรง หรือติดจากของใช้ที่แปดเปื้อนเชื้อหรืออาจติดโดยแมลงนำเชื้อโรคมาเข้าสู่ร่างกายทางรอยถลอกหรือบาดแผล ผู้ป่วยที่มีบาดแผลเป็น ๆ หาย ๆ จะแพร่เชื้ออยู่ได้นานหลายปี การป้องกันและควบคุมโรคทำได้โดยให้การศึกษาแก่ประชาชน ให้คำแนะนำเกี่ยวกับอนามัยส่วนบุคคล มีการเฝ้าระวังโรคอย่างต่อเนื่อง รวมทั้งให้การรักษาผู้ป่วยและผู้ที่สัมผัสโรค
ระวังสับสนกับ จักรพรรดิเท็นจิ
**เท็นจิ** (テンジ) เป็นโยไกที่ปรากฏใน นิทานพื้นบ้าน ของเกาะฮาจิโจจิมะ

นิทานพื้นบ้าน
-------------

กาลครั้งหนึ่งนานมาแล้ว ลึกเข้าไปในภูเขาของฮาจิโจจิมะ มีกระท่อมบนภูเขาเพื่อป้องกันภัยพิบัติ เท็นจิได้ปรากฏตัวขึ้นและทำการกลั่นแกล้งทหารยาม แม้ว่าทหารยามจะตกใจและตะโกนใส่เท็นจิ เท็นจิก็แค่หัวเราะแล้ววิ่งหนีไป

คืนหนึ่งมีสาวสวยอ้างตัวเป็นลูกสาวผู้ใหญ่บ้านมาส่งจูบาโกะที่ใส่โบตาโมจิให้ยามเฝ้าภูเขา ยามผู้นั้นรู้ทันว่านี่ต้องเป็นเท็นจิแน่นอน เพราะไม่มีผู้หญิงที่ไหนจะมาเดินภูเขาคนเดียวในคืนแบบนี้แน่ ๆ เมื่อเขาแกล้งทำเป็นรับจูบาโกะและจับมือสาวคนนั้นเพื่อดึงเธอเข้าไปในกระท่อม ก็พบว่ามือนั้นทำจากไม้ไผ่ เมื่อยามตัดมือไม้ไผ่ด้วยมีด เท็นจิก็กรีดร้องและวิ่งหนีไป หลังจากนั้นจึงพบว่าจูบาโกะที่ถูกทิ้งไว้นั้นไม่ได้ใส่โบตาโมจิ แต่กลับเป็นมูลวัว

ในคืนต่อมา เท็นจิมาที่กระท่อมเพื่อขอมือคืน ยามเฝ้าภูเขาจึงโยนมือไม้ไผ่ที่ทิ้งไว้ในกระท่อมให้ เท็นจิก็หยิบมือนั้นคืนไปแล้วกลับภูเขาด้วยเสียงหัวเราะเหมือนอย่างทุกที

ในปีนั้น ฮาจิโจจิมะเกิดทุพภิกขภัยครั้งใหญ่ ยามภูเขาก็ทนความหิวไม่ได้เช่นกัน และได้แต่นอนรอความตายอยู่ในกระท่อม คืนหนึ่งได้ยินเสียงเหมือนมีอะไรถูกโยนเข้าไปในกระท่อม พอมองใกล้ ๆ ก็พบว่ามีมันภูเขาและถั่วมากมาย

เมื่อทหารยามกล่าวขอบคุณเท็นจิสำหรับของขวัญ เขาก็ได้ยินเสียงหัวเราะตามปกติของเท็นจิและเสียงฝีเท้าวิ่งไปที่ภูเขา ว่ากันว่าผู้พิทักษ์รอดชีวิตจากความอดอยากด้วยอาหารที่เท็นจิมอบให้นี้

อ้างอิง
-------

* 高橋靖知他編 (1977). *日本の民話*. Vol. 第5巻. 研秀出版.
* 伊波南哲・浅沼良次編 (1975). *日本の民話*. Vol. 26. 未來社.
**แผนภาพเวนน์** แสดงตัวเขียนพิมพ์ใหญ่ที่ใช้ร่วมกันระหว่างอักษรกรีก อักษรละติน และอักษรรัสเซีย
**แผนภาพเวนน์** หรือ **แผนภาพเซต** เป็นแผนภาพที่แสดงความเกี่ยวเนื่องเชิงตรรกศาสตร์ทั้งหมดระหว่างเซตจำนวนจำกัด จอห์น เวนน์ คิดแผนภาพเวนน์ขึ้นราว ค.ศ. 1880 แผนภาพเวนน์ใช้สอนทฤษฎีเซตพื้นฐาน เช่นเดียวกับแสดงภาพความเกี่ยวเนื่องความสัมพันธ์อย่างง่ายในวิชาความน่าจะเป็น ตรรกศาสตร์ สถิติ ภาษาศาสตร์ และวิทยาการคอมพิวเตอร์

ประวัติ
-------

แผนภาพเวนน์นำเสนอครั้งแรกในปี 1880 โดยจอห์น เวนน์ (1834–1923) ในเอกสารเรื่อง *On the Diagrammatic and Mechanical Representation of Propositions and Reasonings* ใน "นิตยสารเชิงปรัชญาและวิทยาศาสตร์" เกี่ยวกับวิธีต่าง ๆ สำหรับแสดงประพจน์โดยแผนภาพ ประโยชน์ของแผนภาพในวิชาคณิตตรรกศาสตร์ ที่ Ruskey และ M. Weston กล่าวไว้ "ไม่ใช่ว่าจะศึกษาประวัติง่าย แต่แผนภาพที่มักกล่าวถึงเวนน์ ที่จริงแล้ว เกินก่อนหน้าเวนน์นานมากอย่างแน่นอน อย่างไรก็ตามแผนภาพเหล่านี้ควรจะใช้ชื่อเวนน์ เพราะเขาได้สำรวจและนำประโยชน์มาใช้อย่างครอบคลุม และเป็นคนแรกที่ทำแผนภาพเวนน์เป็นกรณีทั่วไป"

เวนน์ไม่ได้ใช้ชื่อ "แผนภาพเวนน์" และเรียกการคิดค้นนี้ว่า "วงกลมอ็อยเลอร์" (Eulerian Circles) เช่นเขาเขียนเปิดบทความเมื่อปี 1880 ว่า "Schemes of diagrammatic representation have been so familiarly introduced into logical treatises during the last century or so, that many readers, even those who have made no professional study of logic, may be supposed to be acquainted with the general nature and object of such devices. Of these schemes one only, viz. that commonly called 'Eulerian circles,' has met with any general acceptance..." คนแรกที่ใช้ชื่อ"แผนภาพเวนน์" คือ แคลเรนซ์ เออร์วิง ลูวิส เมื่อปี 1918 ในหนังสือ"A Survey of Symbolic Logic"

แผนภาพเวนน์คล้ายกับแผนภาพอ็อยเลอร์ที่เลอ็อนฮาร์ท อ็อยเลอร์ (1708–1783) คิดขึ้นในคริสต์ศตวรรษที่ 18 M. E. Baron ให้ข้อสังเกตว่า ก็อทฟรีท วิลเฮ็ล์ม ไลบ์นิทซ์ (1646–1716) ได้ทำแผนภาพคล้าย ๆ กับแผนภาพอ็อยเลอร์ในช่วงคริสต์ศตวรรษที่ 17 แต่แผนภาพจำนวนมากไม่ได้เผยแพร่ เธอได้สังเกตแผนภาพคล้ายของอ็อยเลอร์ของราโมน ยุลย์ ในคริสต์ศตวรรษที่ 13

อ้างอิง
-------

1. 1 2  Sandifer, Ed (2003). "How Euler Did It" (pdf). The Mathematical Association of America: MAA Online. สืบค้นเมื่อ 26 October 2009.
2. 1 2  Ruskey, F.; Weston, M. (June 2005). "Venn Diagram Survey". *The electronic journal of combinatorics*.`{{cite journal}}`: CS1 maint: multiple names: authors list (ลิงก์)
3. ↑  Venn, J. (July 1880). "On the Diagrammatic and Mechanical Representation of Propositions and Reasonings". *Philosophical Magazine and Journal of Science*. 5. **10** (59).
4. ↑  Baron, M.E. (May 1969). "A Note on The Historical Development of Logic Diagrams". *The Mathematical Gazette*. **53** (384): 113–125. doi:10.2307/3614533. JSTOR 3614533.

หมายเหตุ
--------

1. ↑  In Euler's *Letters to a German Princess.* In Venn's article, however, he suggests that the diagrammatic idea predates Euler, and is attributable to C. Weise or J. C. Lange.
**แผลบูรูลี** (หรือที่รู้จักในชื่อของ **แผลแบนสเดล** **แผลเซอลส์** หรือ **แผลเดนทรี**) เป็นโรคติดเชื้อ สาเหตุมาจากแบคทีเรียที่ชื่อ *ไมโคแบคทีเรียม อัลเซอแรนส์*. อาการเริ่มแรกของการติดเชื้อจะมีตุ่มเล็กหรือบวมที่ผิวแต่ไม่รู้สึกเจ็บ ตุ่มนี้จะกลายเป็น แผลเปื่อย. แผลเปื่อยใต้ชั้นผิวหนังจะมีขนาดใหญ่กว่าบริเวณผิวหนัง  และบริเวณรอบๆ แผลจะมีอาการบวม  เมื่ออาการหนักยิ่งขึ้น จะมีการติดเชื้อที่กระดูก  แผลบูรูลีส่วนมากจะพบการติดเชื้อในบริเวณแขนหรือขา  ปกติจะไม่มีไข้ 

เชื้อแบคทีเรีย *เอ็ม อัลเซอแรนส์* จะปล่อยสารพิษที่มีชื่อว่า ไมโคแลกโทน ซึ่งจะลด การทำงานของระบบภูมิคุ้มกัน และส่งผลให้เนื้อเยื่อตาย การตาย. แบคทีเรียจากตระกูลเดียวกันนี้เป็นสาเหตุของ วัณโรค และ โรคเรื้อน (*เอ็ม ทูเบอร์คูโลซิส* และ *เอ็ม เลแปร*ตามลำดับ) วิธีการกระจายของโรคยังไม่ทราบแน่ชัด  แหล่งน้ำอาจจะมีส่วนเกี่ยวข้องกับการกระจายของโรค จนถึงปี 2013 ยังไม่พบวัคซีนที่ใช้ป้องกันโรค

หากได้รับการรักษาในช่วงแรกของการติดเชื้อ โดยการรับประทานยาปฏิชีวนะ เป็นเวลาแปดสัปดาห์จะได้ผลถึง 80% การรักษามักจะใช้ยา ไรแฟมพิซิน และ สเตรปโตมัยซิน บางครั้งอาจจะใช้ยาคลาริโธมัยซิน หรือ มอกซิฟลอกซาซิน แทนสเตรปโตมัยซิน การรักษาวิธีอื่น ได้แก่ การตัด แผลเปื่อยออกไป หลังจากได้รับการรักษาแผลที่ติดเชื้อ โดยทั่วไปบริเวณผิวหนังจะเป็นแผลเป็น 

แผลบูรูลีจะเกิดในพื้นที่ชนบทโดยส่วนใหญ่ของ แอฟริกาใต้สะฮารา โดยเฉพาะอย่างยิ่งในประเทศ โกตดิวัวร์และยังเกิดขึ้นในเอเชีย แปซิฟิกตะวันตกและทวีปอเมริกา พบการเกิดโรคในประเทศต่างๆ มากกว่า 32 ประเทศ  ในแต่ละปีจะพบผู้ติดเชื้อประมาณ ห้าถึงหกพันราย  ยังพบว่าโรคนี้นอกจากจะเกิดขึ้นมนุษย์แล้วยังเกิดขึ้นสัตว์ด้วยเช่นกัน  อัลเบิร์ต รัสกิน คุก เป็นบุคคลแรกที่อธิบายเกี่ยวกับโรคแผลบูลูรีในปี 1897

อ้างอิง
-------

1. ↑  James, William D.; Berger, Timothy G.; และคณะ (2006). *Andrews' Diseases of the Skin: clinical Dermatology*. Saunders Elsevier. p. 340. ISBN 0-7216-2921-0.`{{cite book}}`: CS1 maint: multiple names: authors list (ลิงก์)
2. ↑  Rapini, Ronald P.; Bolognia, Jean L.; Jorizzo, Joseph L. (2007). *Dermatology: 2-Volume Set*. St. Louis: Mosby. Chapter 74. ISBN 1-4160-2999-0.`{{cite book}}`: CS1 maint: multiple names: authors list (ลิงก์)
3. ↑  Lavender CJ, Senanayake SN, Fyfe JA; และคณะ (January 2007). "First case of *Mycobacterium ulcerans* disease (Bairnsdale or Buruli ulcer) acquired in New South Wales". *Med. J. Aust*. **186** (2): 62–3. PMID 17223764.`{{cite journal}}`: CS1 maint: multiple names: authors list (ลิงก์)
4. 1 2 3 4 5 6 7 8 9 10 11 12 13 14 15 16 17  "Buruli ulcer (*Mycobacterium ulcerans* infection) Fact sheet N°199". *World Health Organization*. June 2013. สืบค้นเมื่อ 23 February 2014.
5. 1 2 3 4 5  Nakanaga, K; Yotsu, RR; Hoshino, Y; Suzuki, K; Makino, M; Ishii, N (2013). "Buruli ulcer and mycolactone-producing mycobacteria". *Japanese journal of infectious diseases*. **66** (2): 83–8. PMID 23514902.
6. 1 2  Einarsdottir T, Huygen K (November 2011). "Buruli ulcer". *Hum Vaccin*. **7** (11): 1198–203. doi:10.4161/hv.7.11.17751. PMID 22048117.
7. ↑  Sizaire V, Nackers F, Comte E, Portaels F (2006). "*Mycobacterium ulcerans* infection: control, diagnosis, and treatment". *Lancet Infect Dis*. **6** (5): 288–296. doi:10.1016/S1473-3099(06)70464-9. PMID 16631549.`{{cite journal}}`: CS1 maint: multiple names: authors list (ลิงก์)
Protesters against the "Wehrmacht exhibition" (*Wehrmachtsausstellung*) in Munich, Germany on 12 October 2002. The exhibition detailed the war crimes of the Wehrmacht to the general German public. The protesters' posters, based on Nazi wartime propaganda, read "Fame and Honor to the German Soldiers".
ตำนาน **แวร์มัคท์บริสุทธิ์** (เยอรมัน: *Saubere Wehrmacht*), หรือ**แวร์มัคท์ "มือสะอาด"** เป็นความเชื่อว่าแวร์มัคท์เป็นองค์การไม่ฝักใฝ่การเมืองเช่นเดียวกับไรช์เวร์ ซึ่งเป็นองค์การก่อนหน้า และไม่มีส่วนรู้เห็นอาชญากรรมของนาซีเยอรมนีเป็นส่วนใหญ่ ประพฤติตนมีเกียรติดุจกองทัพฝ่ายสัมพันธมิตรตะวันตก คำบรรยายนี้ถูกพิสูจน์ว่าเป็นเท็จโดยเอกสารของแวร์มัคท์เอง คือ แม้แวร์มัคท์ปฏิบัติต่อเชลยศึกบริติชและอเมริกันตามกฎการยุทธิ์ (ทำให้ความเชื่อนี้เป็นไปได้ในตะวันตก) แต่แวร์มัคท์ทำให้เป็นทาส ทำให้อดอยาก หรือละเมิดและฆ่าซึ่งพลเรือนและเชลยศึกชาวโปแลนด์ โซเวียตและยูโกสลาเวีย หน่วยแวร์มัคท์ยังมีส่วนในการสังหารหมู่ยิวและชาติพันธุ์อื่นในแนวรบด้านตะวันออก

อ้างอิง
-------

1. ↑  Wette 2007, pp. 236–238. sfn error: no target: CITEREFWette2007 (help)
2. ↑  Smelser & Davies 2008, pp. 74–76. sfn error: no target: CITEREFSmelserDavies2008 (help)
คริสต์ศตวรรษที่ 21
------------------

คริสต์ทศวรรษ 2020
2020
2021
2022
2023
2024
2025
2026
2027
2028
2029

คริสต์ทศวรรษ 2010
2010
2011
2012
2013
2014
2015
2016
2017
2018
2019

คริสต์ทศวรรษ 2000
2000
2001
2002
2003
2004
2005
2006
2007
2008
2009

คริสต์ศตวรรษที่ 20
------------------

คริสต์ทศวรรษ 1990
1990
1991
1992
1993
1994
1995
1996
1997
1998
1999

คริสต์ทศวรรษ 1980
1980
1981
1982
1983
1984
1985
1986
1987
1988
1989

คริสต์ทศวรรษ 1970
1970
1971
1972
1973
1974
1975
1976
1977
1978
1979

คริสต์ทศวรรษ 1960
1960
1961
1962
1963
1964
1965
1966
1967
1968
1969

คริสต์ทศวรรษ 1950
1950
1951
1952
1953
1954
1955
1956
1957
1958
1959

คริสต์ทศวรรษ 1940
1940
1941
1942
1943
1944
1945
1946
1947
1948
1949

คริสต์ทศวรรษ 1930
1930
1931
1932
1933
1934
1935
1936
1937
1938
1939

คริสต์ทศวรรษ 1920
1920
1921
1922
1923
1924
1925
1926
1927
1928
1929

คริสต์ทศวรรษ 1910
1910
1911
1912
1913
1914
1915
1916
1917
1918
1919

คริสต์ทศวรรษ 1900
1900
1901
1902
1903
1904
1905
1906
1907
1908
1909

คริสต์ศตวรรษที่ 19
------------------

คริสต์ทศวรรษ 1890
1890
1891
1892
1893
1894
1895
1896
1897
1898
1899

คริสต์ทศวรรษ 1880
1880
1881
1882
1883
1884
1885
1886
1887
1888
1889

คริสต์ทศวรรษ 1870
1870
1871
1872
1873
1874
1875
1876
1877
1878
1879

คริสต์ทศวรรษ 1860
1860
1861
1862
1863
1864
1865
1866
1867
1868
1869

คริสต์ทศวรรษ 1850
1850
1851
1852
1853
1854
1855
1856
1857
1858
1859

คริสต์ทศวรรษ 1840
1840
1841
1842
1843
1844
1845
1846
1847
1848
1849

คริสต์ทศวรรษ 1830
1830
1831
1832
1833
1834
1835
1836
1837
1838
1839

คริสต์ทศวรรษ 1820
1820
1821
1822
1823
1824
1825
1826
1827
1828
1829

คริสต์ทศวรรษ 1810
1810
1811
1812
1813
1814
1815
1816
1817
1818
1819

คริสต์ทศวรรษ 1800
1800
1801
1802
1803
1804
1805
1806
1807
1808
1809

คริสต์ศตวรรษที่ 18
------------------

คริสต์ทศวรรษ 1790
1790
1791
1792
1793
1794
1795
1796
1797
1798
1799

คริสต์ทศวรรษ 1780
1780
1781
1782
1783
1784
1785
1786
1787
1788
1789

คริสต์ทศวรรษ 1770
1770
1771
1772
1773
1774
1775
1776
1777
1778
1779

คริสต์ทศวรรษ 1760
1760
1761
1762
1763
1764
1765
1766
1767
1768
1769

คริสต์ทศวรรษ 1750
1750
1751
1752
1753
1754
1755
1756
1757
1758
1759

คริสต์ทศวรรษ 1740
1740
1741
1742
1743
1744
1745
1746
1747
1748
1749

คริสต์ทศวรรษ 1730
1730
1731
1732
1733
1734
1735
1736
1737
1738
1739

คริสต์ทศวรรษ 1720
1720
1721
1722
1723
1724
1725
1726
1727
1728
1729

คริสต์ทศวรรษ 1710
1710
1711
1712
1713
1714
1715
1716
1717
1718
1719

คริสต์ทศวรรษ 1700
1700
1701
1702
1703
1704
1705
1706
1707
1708
1709
**อี้จิง** (จีน: 易經) คือวิชาที่ว่าด้วยการเปลี่ยนแปลง จากมีเป็นไม่มี ไม่มีเป็นมี บวกกลายเป็นลบ ลบกลายเป็นบวก จึงมีการแทนสิ่งเหล่านี้ด้วยเส้นเต็มและเส้นขาดสองแบบ เมื่อนำมารวมกันหกเส้นหรือฉักลักษณ์ (ฉักกะ = หก, ลักษณะ = รูปแบบ) เมื่อนำมาหาค่าความน่าจะเป็นก็จะได้รูปแบบการเปลี่ยนแปลงถึงหกสิบสี่แบบ จนกลายมาเป็นแม่แบบของวิชาฮวงจุ้ยหกสิบสี่ข่วยด้วยนั่นเอง ด้วยรูปแบบแห่งความจริง ของการเปลี่ยนแปลงหกสิบสี่แบบนี้เอง มันคือความจริงแท้ที่เดินคู่กับชีวิตคนเรา "อี้จิง" จึงสามารถชี้เส้นทางเดินที่ถูกต้องให้คนเราได้อย่างถูกต้องและแม่นยำ[]

หลักการ
-------

อี้จิง
หลักการอ่านของวิชาอี้จิงมีหลายแบบ แต่โดยหลักใหญ่คือ เราต้องหาวิธีผู่กว้าหรือการขึ้นรูปแบบของกว้า ซึ่งประกอบไปด้วยเส้นหกเส้นให้ได้เสียก่อน โดยการขึ้นกว้านี้ ไม่มีรูปแบบที่ตายตัว สามารถขึ้นได้ทั้งหมด ไม่ว่าจะเห็นคนเดินมาแล้ว เราก็ตีความหมายมาเป็นกว้า หรือการโยนเหรียญ แล้วนำมาขึ้นกว้า หรือการใช้วันเดือนปีและเวลาปัจจุบัน มาตั้งกว้า ก็ถูกต้องทั้งหมด ที่บอกว่าถูกต้องทั้งหมด เพราะการขึ้นกว้า จุดประสงค์เพื่อต้องการอ่านเรื่องราวที่เราต้องการ โดยผู้ถามต้องมีความสัมพันธ์กับเรื่องนั้นด้วย จึงจะสามารถทำให้การอ่านนั้นถูกต้องได้ หลักเบื้องต้นของการอ่านความหมายของ "อี้จิง" ต้องรู้ความหมายของข่วยเสียก่อน ซึ่งหากมีความรู้เกี่ยวกับฮวงจุ้ย อาจจะได้เปรียบในจุดนี้

กำเนิดอี้จิง
------------

เมื่อครั้งบรรพกาล กษัตริย์อวี่ ประสบปัญหาอุทกภัย มีมังกรแบกภาพใบหนึ่งโผล่มาจากแม่น้ำฮวงโห (ภาพเหอถู) ตะพาบวิเศษก็คาบหนังสือเล่มหนึ่งขึ้นจากลำน้ำลั่วสุ่ย (ตำราลั่วซู) อวี่อาศัยภาพและตำรา ปรับเปลี่ยนขุนเขาทางน้ำแก้ปัญหาอุทกภัยทั้งเก้าแคว้นสำเร็จ หลังจากนั้น ก็อาศัยภาพเหอถูและความรู้จากการขจัดอุทกภัย เขียนตำราเหลียงซานขึ้นเป็นความหมายว่าเชื่อมต่อแม่น้ำภูเขา

เมื่อกษัตริย์อวี่เสียชีวิต บุตรชายคือเซี่ยฉี ก็ขึ้นเป็นกษัตริย์ราชวงศ์เซี่ย เทิดทูนตำราเหลียงซานเป็นคัมภีร์วิเศษ ใช้เสี่ยงทายทำนายโชคเคราะห์ต่อมา ซางทังล้มล้างราชวงศ์เซี่ย ก่อตั้งราชวงศ์ซางขึ้น ตำราเหลียงซานตกอยู่ในมือมหาเสนาบดีนามอีอิน ทำการปรับปรุ่งกลายเป็นตำรากุยฉัง หมายความว่าสรรพสิ่งของฟ้าดินล้วนเก็บซ่อนอยู่ภายใน ต่อมาใช้เป็นเครื่องมือทำนายโชคเคราะห์

ปลายราชวงศ์ซาง ติ้วอ๋องจับกุมจีซาง ไว้ในสถานที่เรียกว่าเซียงหลี่ จีซางเป็นคนชาญฉลาดระหว่างที่ถูกขังทำการศึกษาตำรากุยฉัง จนจัดทำตำราโจวอี้ ซึ่งอีกชื่อนึงคือ อี้จิง ครอบคลุมถึงความเปลี่ยนแปลงทั้งมวล สรุปแล้วตำราทั้งสามเล่มแม้มีชื่อผิดแผก แท้ที่จริงมีส่วนเกี่ยวเนื่องกัน

หมายเหตุ
--------

1. ↑  *\*k-lˤeng* (*จิง* 經, "คลาสสิก") ชื่อนี้ยังไม่ถูกใช้จนกระทั่งหลังราชวงศ์ฮั่น

อ้างอิง
-------

* พยากรณ์อี้จิง เก็บถาวร 2007-09-29 ที่ เวย์แบ็กแมชชีน
ร้อยเอก **เมตตา เต็มชำนาญ** (ชื่อเล่น: ตู่) เป็นอดีตนายทหารสังกัดกองทัพบก และนักการเมือง ลงรับสมัครเลือกตั้งหลายครั้ง ทั้งผู้ว่าราชการกรุงเทพมหานครและการเลือกตั้งทั่วไป แต่ไม่เคยได้รับเลือก

ร.อ.เมตตา เกิดเมื่อวันที่ 5 สิงหาคม พ.ศ. 2491 จบการศึกษาชั้นมัธยมศึกษาตอนต้นจากโรงเรียนสามเสนวิทยาลัย รับราชการในสังกัดสำนักงานเลขานุการกองทัพบก

เคยลงรับสมัครเลือกตั้งครั้งแรก ในพื้นที่กรุงเทพมหานคร ในการเลือกตั้งทั่วไป เมื่อปี พ.ศ. 2526 แต่ไม่ได้รับการเลือกตั้ง จากนั้น ได้ลงเลือกตั้งอีกครั้งในการเลือกตั้งผู้ว่าราชการกรุงเทพมหานคร พ.ศ. 2547 โดยไม่สังกัดพรรคการเมืองใด ๆ หมายเลข 9 โดยมีนโยบาย เช่น ปลูกผลไม้ที่เกาะกลางถนนในกรุงเทพมหานคร ให้เด็ดรับประทานได้ ได้รับคะแนนไปทั้งหมด 1,965 คะแนน

จากนั้นได้ลงรับสมัครเลือกตั้งอีกครั้ง ในปี พ.ศ. 2551 เป็นผู้สมัครอิสระอีกครั้ง ในหมายเลข 3 ก็ไม่ได้รับการเลือกตั้งอีก โดยได้คะแนนไป 2,105 คะแนน

ในการเลือกตั้งทั่วไป เคยลงรับสมัครเลือกตั้งในพื้นที่เขต 1 กรุงเทพมหานคร สังกัดพรรคประชาราช ในการเลือกตั้งเมื่อวันที่ 23 ธันวาคม พ.ศ. 2550 ซึ่งก็ไม่ได้รับการเลือกตั้ง และรับสมัครเลือกตั้งผู้ว่าฯอีกครั้ง ในปี พ.ศ. 2556 ได้เบอร์ 3 ได้คะแนนไปทั้งหมด 1,301 คะแนน

ร.อ.เมตตา มีฉายาว่า "ตู่ ติงลี่" เนื่องจากเป็นนักแสดงประกอบจากละครโทรทัศน์และภาพยนตร์หลายเรื่อง อาทิ *แหวนทองเหลือง*, *อตีตา*, *สุริโยไท* และ*ตำนานสมเด็จพระนเรศวรมหาราช ภาค ๑ องค์ประกันหงสา* เป็นต้น และเคยเป็นผู้อำนวยการสร้างภาพยนตร์ เรื่อง *ไอัขุนเพลง* ด้วย ในปี พ.ศ. 2522 

ร.อ. เมตตา ถึงแก่อนิจกรรมเมื่อคืนวันที่ 14 พฤศจิกายน พ.ศ. 2564 สิริอายุรวม 73 ปี มีพิธีพระราชทานเพลิงศพเมื่อวันที่ 21 พฤศจิกายน พ.ศ. 2564 ณ วัดทุ่งเศรษฐี

อ้างอิง
-------

1. ↑  เก็บถาวร 2013-02-17 ที่ เวย์แบ็กแมชชีน ร.อ.เมตตา เต็มชำนาญ (ตู่ ติงลี่) จากผู้จัดการออนไลน์
2. ↑  ผลการนับคะแนนเลือกตั้งผู้ว่า กทม. แยกตามหมายเลขผู้สมัคร จากสนุกดอตคอม
3. ↑  ร.อ.เมตตา เต็มชำนาญ จากศูนย์ข้อมูลนักการเมืองไทย
4. ↑  สนุกดอตคอมพ.ศ. 2551 ข้อมูลการเตรียมการเลือกตั้งผู้ว่าราชการกรุงเทพมหานคร พ.ศ. 2551เรียกดูข้อมูลล่าสุดเมื่อ 16/1/2556
บริษัท ลาว โทรคมนาคม จำกัด
ลาวโทรคมนาคม เป็นบริษัทร่วมทุนระหว่าง Shenington กับรัฐบาลของประเทศลาว ในสัดส่วนการถือหุ้นร้อยละ 49 และ 51 ตามลำดับ เพื่อดำเนินกิจการให้บริการสื่อสารโทรคมนาคมแบบครบวงจรในประเทศลาว โดยมีบริการต่างๆประกอบด้วยบริการโทรศัพท์พื้นฐานระบบ Public Switched Telephone Network (PSTN) บริการโทรศพท์เคลื่อนที่ทั้ง Postpaid และ Prepaid ในระบบ GSM 900, International Direct Dialing (IDD) โทรศัพท์สาธารณะ วิทยุติดตามตัว และบริการอินเทอร์เน็ต

ประวัติ
-------

ก่อนปี ค.ศ. 1993 รัฐบาลลาว ได้ดำเนินการอย่างต่อเนื่องในการพัฒนาระบบสื่อสาร โทรคมนาคม ตามแผนแม่แบบ (Master Plan) ซึ่งนับได้ว่าเป็นปัจจัยพื้นฐานของการพัฒนา ระบบโทรคมนาคม ครบวงจรโดยมี กระทรวงคมนาคมขนส่งไปรษณีย์และก่อสร้างของลาว เป็นผู้ชี้นำและคุ้มครองในนี้ บริษัท ไปรษณีย์โทรคมนาคม ลาว เป็นรัฐวิสาหกิจ 100% และเป็นผู้ดำเนินงานแต่เพียงผู้เดียว

ในปี ค.ศ. 1994 รัฐบาลได้เปิดโอกาสให้ภาคเอกชน ได้มีส่วนร่วมในการลงทุนดำเนินธุรกิจด้านโทรคมนาคมในลาว  บริษัท ชินวัตร อินเตอร์เนชั่นแนล จำกัด (มหาชน) ได้มีโอกาสเข้าร่วมลงทุนกับรัฐบาลและได้จัดตั้งบริษัทร่วมลงทุนขึ้นในนาม บริษัท ลาว ชินวัตร เทเลคอม จำกัด เพื่อดำเนินโครงการ พัฒนาโทรคมนาคมระยะที่ 3 ตามแผนแม่แบบ ที่รัฐบาลลาวได้วางเอาไว้ ในปี 1994 

ในปี ค.ศ. 1995 รัฐบาลลาว มีนโยบายให้แยกบริษัท ไปรษณีย์ และ โทรคมนาคม ลาว ออกเป็น 2 บริษัทคือ บริษัท ไปรษณีย์ลาว และบริษัท โทรคมนาคม ลาว
ในปี ค.ศ. 1996 ความเรียกร้องต้องการใช้งานทางด้านการสือสารของลาวได้ ขยายตัวขึ้น รัฐบาล สปป.ลาว จึงได้ร่วมกับบริษัท ชินวัตร อินเตอร์เนชั่นแนล จำกัด (มหาชน) เพื่อจัดตั้ง บริษัท ลาว โทรคมนาคม จำกัด ขึ้นซึ่งเป็นการรวมตัวของบริษัท โทรคมนาคม ลาว กับบริษัท ลาว ชินวัตร เทเลคอม จำกัด เข้ากัน โดยรัฐบาลลาว ถือหุ้น 51% และบริษัท ชินวัตร อินเตอร์เนชั่นแนล จำกัด (มหาชน) ถือหุ้น 49% โดยมีระยะสัมปทาน 25 ปี

บริษัท ลาว โทรคมนาคม จำกัด จึงได้เริ่มเปิดดำเนินงานตั้งแต่วันที่ 11 พฤศจิกายน ค.ศ.1996 โดยดำเนินธุรกิจ ให้บริการทางด้านการสื่อสารโทรคมนาคมด้านต่าง ๆ จนถึงปัจจุบัน

สินค้าบริการของลาว โทละคม
-------------------------

* 1. โทรศัพท์มือถือ
	+ Lao GSM
	+ M-Phone
	+ We-Fry
* 2. อินเทอร์เน็ต
	+ Lao INTERNET
	+ One4Clik
	+ Flash
	+ ADSL 2+
	+ Hot Spot
	+ International Service Online
* 3. โทรศัพท์พื้นฐาน
	+ PSTN
	+ WinPhone
	+ Phone Card
* 4. บริการโทรศัพท์ไปทั่วโลก ครอบคลุม 11 ประเทศ และอีก 2 แคว้น
	+ IR
	+ International Calls
	+ Int Card